Diari Oficial de la Generalitat Valenciana


Sumari del DOGV 3056, del 13-08-1997 (1997/9169)

ORDRE de 27 de juny de 1997, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat San Juan Bautista de Dénia (Alacant).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3056

Data del DOGV
:   13-08-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/9169


Data del document
:   27-06-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 27 de juny de 1997, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat San Juan Bautista de Dénia (Alacant).  
L'expedient ha estat iniciat a instància del representant de la titularitat del centre docent privat San Juan Bautista, situat al carrer de Càndida Carbonell, 4, de Dénia (Alacant), amb número de codi 94980649, en sol·licitud d'autorització d'ampliació d'una unitat d'Educació Preescolar a fi de poder implantar el segon cicle complet d'Educació Infantil.  
L'expedient ha sigut tramitat per la Direcció Territorial d'Alacant, la qual, a la vista dels informes favorables de la Unitat Tècnica de Construccions i de la Inspecció Educativa, eleva proposta igualment favorable a allò sol·licitat  
L'Ordre Ministerial d'11 de febrer de 1974 (BOE de 13 de març) va concedir al centre la classificació definitiva en el nivell d'Educació Preescolar amb 2 unitats de pàrvuls i 80 llocs escolars de capacitat.  
Atés que el centre, amb l'ampliació sol·licitada, pot impartir el segon cicle complet d'Educació Infantil d'acord amb el que s'estableix en la disposició transitòria cinquena, punt 3, del Reial Decret 1.004/1991, de 14 de juny.  
Atés que si bé la disposició transitòria tercera, punt 1, del Reial Decret 1.004/1991 entén autoritzats per a impartir el segon cicle d'Educació Infantil els centres docents privats d'Educació Preescolar amb classificació definitiva a l'entrada en vigor de l'esmentat reial decret, els esmentats centres no estan exempts de l'obligació d'adaptar-se a allò previst en els articles sobre nombre de llocs escolars, relació numèrica professor/alumne, atenent el màxim de 25 llocs escolars o, si s'escau, el que corresponga segons les instal·lacions presentades.  
Vistos la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992 (DOGV de 16 de juliol), de la Conselleria de Cultura, Educació i Ciència, que regula la implantació gradual del segon cicle d'Educació Infantil a la Comunitat Valenciana, i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar al centre docent privat San Juan Bautista, situat al carrer de Càndida Carbonell, 4, de Dénia (Alacant), amb número de codi 71585677, la titularitat del qual correspon a la Congregació de HH Maristas, la implantació del segon cicle d'Educació Infantil, de manera que el centre quedarà configurat així en l'esmentat nivell amb 3 unitats i 68 llocs escolars de capacitat.  
Segon  
Modificar la denominació genèrica de l'esmentat centre d'Educació Preescolar, que passarà a ser la de Centre d'Educació Infantil, segon cicle.  
DISPOSICIÓ ADDICIONAL  
La present autorització donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
La present autorització esdevindrà efectiva a partir de l'inici del curs acadèmic 1997/98.  
Contra aquesta ordre, que posa fi a la via administrativa, la persona interessada podrà interposar-hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la seua notificació. Abans de la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.  
València, 27 de juny de 1997  
El conseller de Cultura, Educació i Ciència,  
FRANCISCO E. CAMPS ORTIZ